ભાજપ પર નિશાન સાધતાં રાહુલે કહ્યું કે ‘દેશમાં ગજબનો માહોલ ઊભો થઇ ગયો છે. નબળા, દબાયેલા, દલિતો અને મહિલાઓ પર હુમલાઓ થઇ રહ્યા છે. અમે એ બતાવવા માગીએ છીએ કે અમે દેશના નબળા લોકો સાથે છીએ.' તેમણે કહ્યું કે ‘છેલ્લાં ચાર વર્ષોમાં જે કંઇ પણ થયું છે તે કોઇને પણ ગમ્યું નથી. જો નીતિશને ખરેખર શરમ આવતી હોય તો દોષિતોને તત્કાળ સજા આપવામાં આવે. આ ધરણાંની આગેવાની લેનાર આરજેડી નેતા તેજસ્વી યાદવે કહ્યું કે આ પ્રકારની બર્બરતાથી અમારું લોહી ઉકળી રહ્યું છે. મુઝફ્ફરપુરમાં સરકારી સંરક્ષણગૃહમાં 34 અનાથ છોકરીઓ પર બળાત્કારની ઘટના બની છે.